Diari Oficial de la Generalitat Valenciana


Sumari del DOGV 7643, del 26-10-2015 (2015/8563)

ORDRE 3/2015, de 15 d'octubre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es modifica l'Ordre 14/2013, de 21 de novembre, de la Conselleria de Presidència i Agricultura, Pesca, Alimentació i Aigua, que aprova la reglamentació de qualitat de la carn de conill, per a la seua distinció amb la marca de qualitat CV.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2015/10/15/3/dof/vci/html**

### Dades del document

Número de DOGV
:   7643

Data del DOGV
:   26-10-2015

Secció del DOGV
:   I. DISPOSICIONS GENERALS

Número del document
:   2015/8563


Data del document
:   15-10-2015

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Ordre

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * qualitat del producte
    * carn de conill
    * legislació

ORDRE 3/2015, de 15 d'octubre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es modifica l'Ordre 14/2013, de 21 de novembre, de la Conselleria de Presidència i Agricultura, Pesca, Alimentació i Aigua, que aprova la reglamentació de qualitat de la carn de conill, per a la seua distinció amb la marca de qualitat CV. [2015/8563]  
Una vegada publicada l'Ordre 14/2013, de 21 de novembre, de la Conselleria de Presidència i Agricultura, Pesca, Alimentació i Aigua, per la qual s'aprova la reglamentació de qualitat de la carn de conill, per a la seua distinció amb la marca de qualitat CV (DOCV 7173, 16.12.2013), es fa necessari introduir algunes modificacions perquè els paràmetres de maneig dels animals i de la qualitat de la carn estiguen definits d'una manera més concreta i això redunde en una reglamentació que oferisca més garanties al consumidor.  
Per tot això, a l'empara del que disposa l'article 1.1 del Decret 91/1998, de 16 de juny, del Govern Valencià, i d'acord amb l'article 28.e de la Llei 5/1983, de 30 de desembre, del Consell,  
  
  
ORDENE  
  
Article 1. Modificació de l'article 5 de l'annex «Reglamentació de qualitat de la carn de conill»  
L'article 5 queda redactat de la manera següent:  
El deslletament dels catxaps es realitzarà a partir dels 30-40 dies de vida.  
L'administració de pinso blanc d'acabament s'ha de realitzar, almenys, en els 10 dies anteriors al dia del sacrifici i la seua duració haurà d'haver sigut, com a màxim, un mes.  
  
Article 2. Modificació de l'article 8 de l'annex «Reglamentació de qualitat de la carn de conill»  
L'article 8 queda redactat de la manera següent:  
L'edat de sacrifici serà superior als 55 dies i inferior als 70 dies, quan hagen complit el seu perfecte creixement.  
El buidatge de la gàbia, entre lot i lot, i de la nau, portarà amb si les activitats de neteja i desinfecció específiques, d'acord amb el programa de neteja i desinfecció previst i registrades en el llibre d'explotació o registre alternatiu.  
  
Article 3. Modificació de l'article 10 de l'annex «Reglamentació de qualitat de la carn de conill»  
L'article 10 queda redactat de la manera següent:  
El transport dels animals es realitzarà d'acord amb el que disposa la normativa d'aplicació vigent. S'aplicaran les mesures necessàries per a garantir una diferenciació efectiva dels animals que seran emparats sota la marca CV durant tot el procés de trasllat dels animals. Els animals reposaran, en l'escorxador, entre una i huit hores.  
  
  
Article 4. Modificació de l'article 11 de l'annex «Reglamentació de qualitat de la carn de conill»  
L'article 11 queda redactat de la manera següent:  
El procés de preparació de la canal en l'escorxador inclourà un període d'oreig, almenys, de dues hores. Els escorxadors mantindran actualitzat un llibre de control on figuraran els lots d'origen dels animals, data de sacrifici, nombre d'animals, codi del document d'acompanyament, incidències i números de les contraetiquetes de l'òrgan de gestió utilitzades per a la diferenciació de les canals.  
  
Article 5. Modificació de l'article 12 de l'annex «Reglamentació de qualitat de la carn de conill»  
L'article 12 queda redactat de la manera següent:  
El producte protegit amb la marca CV serà la carn de conill (Oryctolagus cuniculus, conill de granja) presentada en canal fresca, mai congelada, amb les característiques següents:  
- Pes de la canal entre 800 i 1400 grams de pes net.  
- Conformació general de la canal normal. Musculatura ben desenvolupada, de contorns arredonits i amb una distribució muscular normal. Presentació de la canal íntegra. Sense defecte de perfilat en l'obertura de la cavitat abdominal ni incisions en la superfície de la canal.  
  
- Uniformitat en l'aspecte extern de la canal. Color rosaci clar.  
  
- Tacte bla i flexible en component muscular.  
- Absència de defectes superficials com a colors estranys, cossos estranys, hematomes, deshidratacions i mucositat.  
- Absència de pèl o pell.  
- Els components de la preparació o envasament permeten la visió del producte.  
  
  
DISPOSICIÓ FINAL  
  
Única. Entrada en vigor  
Aquesta ordre entrarà en vigor l'endemà de la seua publicació en el Diari Oficial de la Comunitat Valenciana.  
  
València, 15 d'octubre de 2015  
  
La consellera d'Agricultura, Medi Ambient,   
Canvi Climàtic i Desenvolupament Rural,  
ELENA CEBRIÁN CALVO


Còpia Permalink ELI